Okresná prokuratúra Prešov 
Masarykova 16, 080 97 Prešov	

Číslo: 2 Pv 351/14/7707	Prešov, 23.11.2015 
EEČ : 2-58-574-2015

U Z N E S E N I E

Trestná vec:	obv. XXXXX a spol. 
Trestný čin:	Prečin Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Prešov

Podľa § 217 odsek 1 Trestného poriadku vyslovujem, že obvinení:
1. XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX
	väzba: nie 
ktorý je trestne stíhaný pre trestný čin:
- Prečin Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  
2. XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX
	väzba: nie 
ktorý je trestne stíhaný pre trestný čin:
- Prečin Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Prešov zo dňa 23.11.2015 spisová značka 2 Pv 351/14/7707 ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

- dňa 06.05.2014 v popoludňajších hodinách, v katastrálnom území obce XXXXX, časť zvaná XXXXX, okres XXXXX, pod lesom nad rómskou osadou zv. XXXXX, v rozpore s ustanoveniami § 24 ods. 3 písm. b), f), h)  zákona č. 274/2009 Z.z. o poľovníctve a zmene a doplnení niektorých zákonov, ku škode XXXXX, bez súhlasu alebo vedomia užívateľa poľovného revíru,  obv. XXXXX odchytom ulovil mláďa Diviaka lesného o dĺžke 45 cm a váhe 3 kg,  ktorí si s vedomím a súhlasom obv. XXXXX, vlastníka rodinného domu číslo XXXXX, následne prisvojili a chovali živé v chlieve pri tomto rodinnom dome.

    

Uznesením prokurátora Okresnej prokuratúry Prešov zo dňa 23.11.2015, spisová značka 2 Pv 351/14/7707 bola určená skúšobná doba pre jednotlivých obvinených nasledovne: 
1. XXXXX, dátum narodenia: XXXXX  
	12 mesiacov
2. XXXXX, dátum narodenia: XXXXX  
	12 mesiacov
 
Odôvodnenie: 
Poverený príslušník Okresného riaditeľstva policajného zboru, Obvodného oddelenia v Drienove (ďalej len „policajt“), uznesením sp. zn. ORP-767/DR-PO-2014 z 14.05.2014, podľa § 206 ods. 1 Trestného poriadku vzniesol XXXXX a spol. obvinenie pre skutok z 06.05.2014, kvalifikovaný podľa §§ 20 k 310 ods. 1 Trestného zákona ako prečin pytliactva spolupáchateľstvom, ktorí obvinení spáchali tak,  že
- dňa 06.05.2014 v popoludňajších hodinách, v katastrálnom území obce XXXXX, časť zvaná XXXXX, okres XXXXX, pod lesom nad rómskou osadou zv. XXXXX, v rozpore s ustanoveniami § 24 ods. 3 písm. b), f), h)  zákona č. 274/2009 Z.z. o poľovníctve a zmene a doplnení niektorých zákonov, ku škode XXXXX, bez súhlasu alebo vedomia užívateľa poľovného revíru,  obv. XXXXX odchytom ulovil mláďa Diviaka lesného o dĺžke 45 cm a váhe 3 kg,  ktorí si s vedomím a súhlasom obv. XXXXX, vlastníka rodinného domu číslo XXXXX, následne prisvojili a chovali živé v chlieve pri tomto rodinnom dome.

Podľa § 217 ods. 1 Trestného poriadku, veta prvá, ak obvinený v priebehu skúšobnej doby viedol riadny život, splnil povinnosť nahradiť škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

	Dňa 11.06.2014 bolo vo veci vydané rozhodnutie podľa § 216 ods. 1 Trestného poriadku, právoplatné dňa 24.06.2014, ktorým bolo trestné stíhanie obv. XXXXX a obv. XXXXX podmienečne zastavené, pričom podľa § 216 ods. 2 Trestného poriadku bola obom obvineným určená skúšobná doba podmienečného zastavenia trestného stíhania v trvaní 12 mesiacov.
	
Ani obv. XXXXX a ani obv. XXXXX neboli rozhodnutím prokurátora o podmienečnom zastavení trestného stíhania, počas skúšobnej doby, uložené žiadne obmedzenia a ani povinnosti.

Skúšobná doba podmienečného zastavenia trestného stíhania uplynula dňa 24.06.2015.

Po uplynutí skúšobnej doby boli probačným a mediačným úradníkom Okresného súdu Prešov, v mediačnom konaní sp. zn. 2Pr/202/2015 vyžiadané správy o povesti oboch obvinených z miesta bydliska, okresného úradu a príslušného obvodného oddelenia policajného zboru a vo vzťahu k osobám obvinených boli zároveň aktualizované odpisy registra trestov. Z týchto materiálov bolo zistené, že obaja obvinení viedli počas skúšobnej doby podmienečného zastavenia trestného stíhania riadny život, kde žiadneho protiprávneho konania sa v skúšobnej dobe podmienečného zastavenia trestného stíhania nedopustili. 

	Vzhľadom na vyššie uvedené skutočnosti bolo potrebné rozhodnúť o tom, že sa obv. XXXXX a obv. XXXXX osvedčili v skúšobnej dobe podmienečného zastavenia trestného stíhania. 

Podľa § 217 ods. 4 Trestného poriadku poučujem obv. XXXXX a obv. XXXXX o tom, že po nadobudnutí právoplatnosti tohto rozhodnutia nastávajú účinky zastavenia trestného stíhania (§ 9 ods. 1 písm. e) Trestného poriadku).

  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

	JUDr. Jozef Kočan 
	 prokurátor